CELEX: 62017CN0326
Language: et
Date: 2017-05-31 00:00:00
Title: Kohtuasi C-326/17: Eelotsusetaotlus, mille on esitanud Raad van State (Madalmaad) 31. mail 2017 – Directie van de Dienst Wegverkeer (RDW) jt versus Z

4.9.2017   
            
            
               ET
            
            
               Euroopa Liidu Teataja
            
            
               C 293/16
            
         Eelotsusetaotlus, mille on esitanud Raad van State (Madalmaad) 31. mail 2017 – Directie van de Dienst Wegverkeer (RDW) jt versus Z
   (Kohtuasi C-326/17)
   (2017/C 293/19)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Apellatsioonkaebuse esitajad: Directie van de Dienst Wegverkeer (RDW), X, Y
   
      Muu menetluses osaleja: Z
   
      Eelotsuse küsimused
   
   
               1.
            
            
               Kas nõukogu 29. aprilli 1999. aasta direktiiv 1999/37/EÜ sõidukite registreerimisdokumentide kohta (1) on kohaldatav mootorsõidukitele, mis eksisteerisid juba enne 29. aprilli 2009, mis on kuupäev, millest alates peavad liikmesriigid rakendama õigus- ja haldusnorme Euroopa Parlamendi ja nõukogu 5. septembri 2007. aasta direktiivi 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (2) (raamdirektiiv), ülevõtmiseks?
            
         
               2.
            
            
               Kas mootorsõiduk, mis on ühelt poolt kokku pandud olulistest osadest, mis olid valmistatud enne direktiivi 2007/46 kohaldamise algust, ning teiselt poolt olulistest osadest, mis lisati alles pärast nimetatud direktiivi kohaldamise algust, on mootorsõiduk, mis eksisteeris juba enne direktiivi kohaldamise algust, või on selline mootorsõiduk toodetud alles pärast direktiivi kohaldamise algust?
            
         
               3.
            
            
               Kas direktiivi 1999/37 artikli 3 lõike 2 alusel kehtib registreerimisnõue nimetatud direktiivi artikli 4 tähenduses piiramatult, kui registreerimistunnistusel ei ole teatud (mille märkimine on direktiivi lisade kohaselt kohustuslik) ühenduse koodi puhul andmeid sisse kantud, kui nimetatud andmeid on lihtne välja selgitada?
            
         
               4.
            
            
               Kas direktiivi 1999/37 artikli 4 kohaselt on lubatav tunnustada teise liikmesriigi registreerimistunnistust, kuid siiski viia läbi sõiduki tehniline kontroll direktiivi 2007/46 artikli 24 lõike 6 tähenduses, ning kui sõiduk ei vasta liikmesriigi tehnilistele eeskirjadele, siis siduda see tagajärjega, et keeldutakse registreerimistunnistuse väljastamisest?
            
         
      (1)  EÜT L 138, lk 57; ELT eriväljaanne 7/4, lk 351.
   
      (2)  ELT L 263, lk 1.